ddrg/super_eurlex huggingface dataset:
1)

Artikel 9, stk. 8, andet afsnit, affattes således: »Dog må planter til plantning, bortset fra frø, af Coffea, Lavandula dentata L., Nerium oleander L., Olea europaea L., Polygala myrtifolia L., og Prunus dulcis (Mill.) D.A. Webb kun flyttes inden for Unionen, hvis de er dyrket på et sted, der er genstand for årlig offentlig kontrol og prøveudtagning under hensyntagen til de tekniske retningslinjer for undersøgelsen for Xylella fastidiosa, der findes på Kommissionens websted, samt testning i overensstemmelse med internationale standarder for forekomst af skadegøreren, der ved hjælp af en prøveudtagningsmetode, som gør det muligt med en pålidelighed på 99 % at påvise en forekomst af inficerede planter på 5 %, bekræfter, at skadegøreren er fraværende. Endvidere, og før den første flytning af de pågældende planter ud af deres produktionssted, underkastes hvert parti af planter til plantning af Polygala myrtifolia L., der skal flyttes inden for Unionen, offentlig visuel kontrol og prøveudtagning så tæt på tidspunktet for flytning som muligt under hensyntagen til de tekniske retningslinjer for undersøgelsen for Xylella fastidiosa, der findes på Kommissionens websted, samt testning i overensstemmelse med internationale standarder for forekomst af skadegøreren, der ved hjælp af en prøveudtagningsmetode, som gør det muligt med en pålidelighed på 99 % at påvise en forekomst af inficerede planter på 5 %, bekræfter, at skadegøreren er fraværende. Uanset artikel 3, stk. 2, første afsnit, screenes forekomst af skadegøreren ved hjælp af én test, og forekomst heraf påvises — i tilfælde af positive resultater — ved i overensstemmelse med internationale standarder at foretage mindst én positiv molekylær test. De pågældende test skal være opført i Kommissionens database med test til påvisning af skadegøreren og dens underarter.«
(1)

Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020. Den 11. juli 2017 trådte Pierluigi MARQUIS i stedet for Augusto ROLLANDIN som medlem, jf. Rådets afgørelse (EU) 2017/1334 (4). Den 29. januar 2018 trådte Laurent VIERIN i stedet for Pierluigi MARQUIS som medlem, jf. Rådets afgørelse (EU) 2018/157 (5).
(1)

Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020. Den 18. juli 2016 trådte Jordi SOLÉ i FERRANDO i stedet for Francesc HOMS i MOLIST som medlem og Amadeu ALTAFAJ i TARDIO trådte i stedet for Roger ALBINYANA i SAIGÍ som suppleant, jf. Rådets afgørelse (EU) 2016/1203 (4). Den 27. marts 2017 trådte Maria BADIA i CUTCHET i stedet for Jordi SOLÉ i FERRANDO som medlem, jf. Rådets afgørelse (EU) 2017/602 (5).
(8)

Som følge af placeringen af de bedrifter, hvor de seropositive dyr befinder sig, og fraværet af kliniske tegn er det nødvendigt at udvide det område, som er omfattet af supplerende beskyttelsesforanstaltninger mod PPR, og indføre supplerende beskyttelsesforanstaltninger inden for dette nye område, som forbyder afsendelse af sendinger af små drøvtyggere og visse produkter fra små drøvtyggere, for at forhindre eventuel spredning af PPR. Gennemførelsesafgørelse (EU) 2018/954 bør derfor ændres.
(5)

Ved brev registreret i Kommissionen den 9. april 2018 anmodede Letland i henhold til artikel 395, stk. 2, i direktiv 2006/112/EF om tilladelse til at indføre en særlig foranstaltning, der fraviger momsdirektivets artikel 193, for at indføre bestemmelser om, at modtageren er betalingspligtig for moms for levering af jernholdige og ikkejernholdige metalhalvfabrikata.
(7)

Ifølge de oplysninger, som Østrig har indgivet, har de retlige og faktiske forhold, der berettigede den nuværende anvendelse af den særlige foranstaltning, ikke ændret sig og er stadig til stede. Østrig bør derfor gives tilladelse til fortsat at anvende den særlige foranstaltning i en yderligere periode, men denne periode bør være tidsbegrænset til den 31. december 2021 for at give mulighed for at vurdere nødvendigheden og effektiviteten af den særlige foranstaltning og af den procentuelle fordeling mellem erhvervsmæssig og ikkeerhvervsmæssig brug, som den tager udgangspunkt i.
C 355/2

RÅDETS AFGØRELSE

af 2. oktober 2018

om udnævnelse af tre medlemmer af bestyrelsen for Det Europæiske Center for Udvikling af Erhvervsuddannelse for Spanien, Slovakiet og Cypern

(2018/C 355/02)

RÅDET FOR DEN EUROPÆISKE UNION HAR —

under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse (1), særlig artikel 4,

under henvisning til de kandidatlister, som er indgivet til Rådet af medlemsstaternes regeringer vedrørende deres repræsentanter og af Kommissionen vedrørende repræsentanterne for arbejdsgivernes og arbejdstagernes organisationer, og

ud fra følgende betragtninger:

(1) Rådet udnævnte ved afgørelse af 16. juli 2018 (2) og berigtigelse til Rådets afgørelse af 16. juli 2018 (3) medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2018 til den 17. september 2021.

(2) Kommissionen har indstillet én kandidat som repræsentant for arbejdstagernes organisationer.

(3) Spanien og Slovakiet har indstillet to kandidater som regeringsrepræsentanter —

VEDTAGET DENNE AFGØRELSE:

Artikel 1 Til medlemmer af bestyrelsen for Det Europæiske Center for Udvikling af Erhvervsuddannelse for perioden, der slutter den 17. september 2021, udnævnes: I. REGERINGSREPRÆSENTANTER Spanien Clara SANZ LÓPEZ Slovakiet Juraj VANTUCH

II. REPRÆSENTANTER FOR ARBEJDSTAGERNES ORGANISATIONER Cypern Evangelos EVANGELOU

Artikel 2 Rådet udnævner på et senere tidspunkt de medlemmer, som endnu ikke er indstillet.

Artikel 3 Denne afgørelse træder i kraft på dagen for vedtagelsen.

Udfærdiget i Luxembourg, den 2. oktober 2018. På Rådets vegne H. LÖGER Formand

(1) EFT L 39 af 13.2.1975, s. 1.

(2) Rådets afgørelse af 16. juli 2018 om udnævnelse af nye medlemmer af bestyrelsen for Det Europæiske Center for Udvikling af Erhvervsuddannelse (EUT C 253 af 19.7.2018, s. 9).

(3) Berigtigelse til Rådets afgørelse af 16. juli 2018 om udnævnelse af nye medlemmer af bestyrelsen for Det Europæiske Center for Udvikling af Erhvervsuddannelse (EUT C 325 af 14.9.2018, s. 20).
(5)

For så vidt angår skibsophugningsanlæg, der er beliggende i et tredjeland, og for hvilke en ansøgning om optagelse på den europæiske liste er blevet indgivet til Kommissionen, jf. artikel 15 i forordning (EU) nr. 1257/2013, er vurderingen af de relevante oplysninger og den dokumentation, der er indgivet eller indhentet, stadig i gang. Kommissionen skal vedtage gennemførelsesretsakter for de pågældende skibsophugningsanlæg, der er beliggende uden for Unionen, når vurderingen er afsluttet.
(3)

Ved Den Europæiske Centralbanks henstilling af 18. maj 2018 (ECB/2018/15) (2) henstillede ECB, at UAB Deloitte Lietuva udnævnes til eksterne revisorer for Lietuvos bankas for regnskabsårene 2018 til 2021. UAB Deloitte Lietuva accepterede ikke udnævnelsen. Det er derfor nødvendigt at udnævne eksterne revisorer for regnskabsårene 2018 til 2021.
(4)

De seneste EU-kontroller i USA med henblik på evaluering af det eksisterende kontrolsystem for produktionen af toskallede bløddyr bestemt til eksport til Unionen fandt sted i 2015. Disse kontroller viser, sammen med de forsikringer, som USA's kompetente myndigheder har givet, at de betingelser for produktionen af toskallede bløddyr, der anvendes i delstaterne Massachusetts og Washington, giver tilsvarende garantier som dem, der er fastsat i den relevante EU-lovgivning. Import fra delstaterne Massachusetts og Washington i USA af toskallede bløddyr, pighuder, sækdyr og havsnegle bør derfor tillades. Kommissionen vil fastsætte de specifikke betingelser for eksport af nævnte produkter i et folkesundhedscertifikat.
Dato for opførelse

»7.

Diosdado Cabello Rondón

Fødselsdato: 15. april 1963

Formand for den forfatningsgivende forsamling og førstenæstformand for Venezuelas forenede socialistparti (PSUV). Involveret i undergravning af demokratiet og retsstaten i Venezuela, herunder ved brug af medierne til offentligt at angribe og true den politiske opposition, andre medier og civilsamfundet.
2)

I del B affattes oplysningerne vedrørende Bulgarien således: »Medlemsstat: Bulgarien Område Anvendelsen ophører (dato) (artikel 31 i direktiv 2005/94/EF) Plovdiv region: Municipality of Sadovo: — Ahmatovo — Bogdanitsa — Seltsi 29.11.2018-7.12.2018 Municipality of Asenovgrad: — Boyantsi — Izbeglii — Konush — Kozanovo — Zlatograd 7.12.2018 Municipality of Parvomay: — Vinitsa — Tatarevo 7.12.2018 Municipality of Sadovo: — Bolyartsi — Cheshnegirovo — Karadzhovo — Kochevo — Milevo — Mominsko — Popovitsa — Sadovo 7.12.2018 Municipality of Parvomay: — Byala reka — Dobri dol — Ezerovo — Karadzhalovo — Voden 7.12.2018 Municipality of Rodopi: — Krumovo — Yagodovo 13.11.2018-22.11.2018 Municipality of Rodopi: — Brestnik — Belashtitsa — Markovo — Branipole Municipality of Sadovo: — Katunitsa Municipality of Kuklen: — Kuklen — Ruen Municipality of Asenovgrad: — Asenovgrad Municipality of Plovdiv: — Plovdiv 22.11.2018 Municipality of Maritsa: — Rogosh — Skutare 22.11.2018 Haskovo region: Municipality of Dimitrovgrad: — Varbitsa — Bodrovo 29.11.2018-7.12.2018 Municipality of Dimitrovgrad: — Gorski izvor — Svetlina — Skobelevo — Stalevo — Yabalkovo 7.12.2018 Municipality of Mineralni bani: — Susam 7.12.2018 Municipality of Haskovo: — Konush — Manastir — Voyvodovo 19.11.2018-27.11.2018 Municipality of Haskovo: — Galabets — Kozlets — Mandra — Teketo — Trakiets 27.11.2018 Municipality of Haskovo: — Malevo — Garvanovo 22.11.2018-1.12.2018 Municipality of Haskovo: — Haskovo — Krivo pole — Knizhovnik — Orlovo — Momino — Dolno Voyvodino — Dinevo — Lyubenovo — Staykovo — Stamboliyski — Klokotnitsa — Vaglarovo 1.12.2018 Municipality of Stambolovo: — Zhalti Bryag — Stambolovo — Kralevo 1.12.2018 Municipality of Dimitrovgrad: — Kasnakovo — Dobrich — Gorski izvor — Svetlina 1.12.2018 Municipality of Mineralni bani: — Mineralni bani — Tatarevo 1.12.2018 Stara Zagora region: Municipality of Chirpan: Zlatna Livada 7.12.2018«
»3.

Mathias/Joseph NIYONZIMA alias KAZUNGU

Fødselsdato: 6.3.1956, 2.1.1967 Fødested: Kommunen Kanyosha, Mubimbi, Bujumbura Rural-provinsen, Burundi Registreringsnr. (den nationale efterretningstjeneste): O/00064 Burundisk nationalitet. Pasnr.: OP0053090
RÅDETS GENNEMFØRELSESAFGØRELSE (FUSP) 2018/1613

af 25. oktober 2018

om gennemførelse af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 31, stk. 2,

under henvisning til Rådets afgørelse (FUSP) 2016/849 af 27. maj 2016 om restriktive foranstaltninger over for Den Demokratiske Folkerepublik Korea og om ophævelse af afgørelse 2013/183/FUSP (1), særlig artikel 33, stk. 1,

under henvisning til forslag fra Unionens højtstående repræsentant for udenrigsanliggender og sikkerhedspolitik, og

ud fra følgende betragtninger:

(1) Rådet vedtog den 27. maj 2016 afgørelse (FUSP) 2016/849.

(2) De Forenede Nationers Sikkerhedsråds komité, der er nedsat i henhold til De Forenede Nationers Sikkerhedsråds resolution 1718 (2006), udpegede den 16. oktober 2018 tre skibe til et forbud mod havneindsejling og til omflagning.

(3) Bilag IV til afgørelse (FUSP) 2016/849 bør derfor ændres i overensstemmelse hermed —

VEDTAGET DENNE AFGØRELSE:

Artikel 1 Bilag IV til afgørelse (FUSP) 2016/849 ændres som anført i bilaget til nærværende afgørelse.

Artikel 2 Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den 25. oktober 2018. På Rådets vegne J. BOGNER-STRAUSS Formand

(1) EUT L 141 af 28.5.2016, s. 79.
2)

I del B affattes oplysningerne vedrørende Bulgarien således: »Medlemsstat: Bulgarien Område Anvendelsen ophører (dato) (artikel 31 i direktiv 2005/94/EF) Haskovo region: Municipality of Haskovo: — Konush — Manastir — Voyvodovo 19.11.2018-27.11.2018 Municipality of Haskovo: — Dolno Voyvodino — Galabets — Gorno Voyvodino — Haskovo — Knizhovnik — Kozlets — Malevo — Mandra — Orlovo — Stamboliyski — Teketo — Trakiets — Vaglarovo 27.11.2018 Municipality of Stambolovo: — Zhalti Bryag 27.11.2018 Plovdiv Region: Municipality of Maritsa: — Manole — Manolsko Konare — Yasno pole 28.10.2018-5.11.2018 Municipality of Rakovski — Land of Stryama — State hunting farm »Chekeritsa« 12.10.2018-5.11.2018 Municipality of Maritsa: — Trilistnik 12.10.2018-5.11.2018 Municipality of Maritsa: — Rogosh — Skutare 5.11.2018 Municipality of Maritsa: — Dink — Krislovo — Kalekovets — Zhelyazno — Voivodino 21.10.2018 Municipality of Rakovski: — Rakovski — Shishmatsi — Stryama — Bolyarino — Belozem — Chalakovtsi 5.11.2018 Municipality of Sadovo: — Sadovo — Cheshengirovo 5.11.2018«
(6)

Tryksager og bearbejdede papirprodukter er meget nært forbundne. Ydermere er der en igangværende revision for grafisk papir, et substrat for tryksager. For at skabe flere synergier og øge anvendelsen af EU-miljømærket for disse produktgrupper bør gyldighedsperioden for de nuværende kriterier for tryksagsprodukter bringes i overensstemmelse med gyldighedsperioden for bearbejdede papirprodukter, der udløber den 31. december 2020.
(8)

Myanmars kompetente myndighed har anmodet Kommissionen om at trække begrænsningen på den nuværende liste tilbage og om at tillade import af akvakulturprodukter og fiskevarer til Unionen. Der blev foretaget to EU-kontroller i november 2016 og marts 2018 med henblik på at evaluere, hvorvidt det offentlige kontrolsystem, som Myanmars myndigheder har iværksat, kan garantere, at produktionsforholdene for akvakulturprodukter og fiskevarer i Myanmar, der er bestemt til eksport til Unionen, er i overensstemmelse med kravene i EU-lovgivningen og navnlig med de sundhedsattester, der er indeholdt i standardsundhedscertifikatet i tillæg IV til bilag VI til Kommissionens forordning (EF) nr. 2074/2005 (5).
(5)

I henhold til punkt 9 i henstillingen bør Rådet ajourføre listen over PESCO-projekter senest i november 2018 for at medtage det næste sæt PESCO-projekter i overensstemmelse med den procedure, der er fastsat i artikel 5 i afgørelse (FUSP) 2017/2315, som navnlig fastsætter, at den højtstående repræsentant for udenrigsanliggender og sikkerhedspolitik (»den højtstående repræsentant«) kan fremsætte en henstilling om identifikation og evaluering af PESCO-projekter på grundlag af PESCO-sekretariatets evalueringer med henblik på en rådsafgørelse på baggrund af militær rådgivning fra Den Europæiske Unions Militærkomité (EUMC).
Artikel 1, stk. 2, affattes således:

»2. For at nå de mål, der er fastsat i stk. 1, skal EU-militærmissionen indsættes i Somalia for at tackle både institutionsopbygning i forsvarssektoren gennem strategisk rådgivning og direkte støtte til den somaliske nationale hær gennem uddannelse, rådgivning og mentorordninger. Fra 2019 og fremefter skal EU-militærmissionen navnlig bidrage til at udvikle den somaliske nationale hærs egen uddannelseskapacitet med henblik på at overdrage uddannelsesaktiviteter for de taktiske enheder, når betingelserne er opfyldt, og skal vejlede i forbindelse med somalisk ejet eller ydet uddannelse. EU-militærmissionen skal også være rede til at bistå andre EU-aktører, så vidt midler og kapacitet rækker, med gennemførelsen af deres respektive mandater på det sikkerheds- og forsvarspolitiske område i Somalia.«
(3)

Ved Kommissionens direktiv (EU) 2018/350 (3), hvorved direktiv 2001/18/EF blev ændret, blev bilag II til direktiv 2001/18/EF opdateret ved at indarbejde og bygge videre på autoritetens styrkede vejledning vedrørende miljørisikovurdering af genetisk modificerede planter, der blev vedtaget i oktober 2010 (4), under hensyntagen til at bilag II gælder for alle GMO'er og ikke kun for genetisk modificerede planter. Selve beslutning 2002/623/EF dannede grundlag for udarbejdelsen af autoritetens vejledning. Bestemmelserne i bilag II til direktiv 2001/18/EF er derfor nu mere detaljerede, og der er ikke længere behov for de ved beslutning 2002/623/EF fastsatte vejledende noter.
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2018/1791

af 6. november 2018

om udnævnelse af den øverstbefalende for Den Europæiske Unions militærmission for at bidrage til uddannelsen af Malis væbnede styrker (EUTM Mali) (EUTM Mali/2/2018)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets afgørelse 2013/34/FUSP af 17. januar 2013 om Den Europæiske Unions militærmission for at bidrage til uddannelsen af Malis væbnede styrker (EUTM Mali) (1), særlig artikel 5, og

ud fra følgende betragtninger:

(1) I henhold til artikel 5, stk. 1, i afgørelse 2013/34/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe relevante afgørelser vedrørende den politiske kontrol med og den strategiske ledelse af EUTM Mali, herunder afgørelser om udnævnelse af efterfølgende øverstbefalende for EU-missionen for EUTM Mali.

(2) Den 23. januar 2018 vedtog PSC afgørelse (FUSP) 2018/135 (2) om udnævnelse af brigadegeneral Enrique MILLÁN MARTÍNEZ til øverstbefalende for EUTM Mali.

(3) Den 5. oktober 2018 foreslog Tyskland udnævnelsen af brigadegeneral Peter MIROW til øverstbefalende for EU-missionen EUTM Mali som efterfølger for brigadegeneral Enrique MILLÁN MARTÍNEZ fra den 12. november 2018.

(4) EU's Militærkomité gav den 5. oktober 2018 sin støtte til denne indstilling.

(5) Der bør derfor træffes afgørelse om udnævnelse af brigadegeneral Peter MIROW. Afgørelse (FUSP) 2018/135 bør ophæves.

(6) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark —

VEDTAGET DENNE AFGØRELSE:

Artikel 1 Brigadegeneral Peter MIROW udnævnes herved til øverstbefalende for EU-missionen for Den Europæiske Unions militærmission for at bidrage til uddannelsen af Malis væbnede styrker (EUTM Mali) fra den 12. november 2018.

Artikel 2 Afgørelse (FUSP) 2018/135 ophæves.

Artikel 3 Denne afgørelse træder i kraft den 12. november 2018.

Udfærdiget i Bruxelles, den 6. november 2018. På Den Udenrigs- og Sikkerhedspolitiske Komités vegne S. FROM-EMMESBERGER Formand

(1) EUT L 14 af 18.1.2013, s. 19.

(2) Den Udenrigs- og Sikkerhedspolitiske Komités afgørelse (FUSP) 2018/135 af 23. januar 2018 om udnævnelse af den øverstbefalende for Den Europæiske Unions militærmission for at bidrage til uddannelsen af Malis væbnede styrker (EUTM Mali) (EUTM Mali/1/2018) (EUT L 24 af 27.1.2018, s. 1).
(1)

Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020. Den 5. april 2016 trådte Erik NIELSEN i stedet for Thomas KASTRUP-LARSEN som medlem, jf. Rådets afgørelse (EU) 2016/552 (4). Den 7. marts 2017 trådte Kirstine BILLE i stedet for Erik NIELSEN som medlem, og Kirsten JENSEN blev genbeskikket som medlem, jf. Rådets afgørelse (EU) 2017/426 (5).
(5)

Ifølge omkostningssammenligningen i cost-benefit-analysen er det 30 % mere effektivt og omkostningseffektivt i nettonutidsværdi at lade organet varetage forvaltningen af opgaverne frem for at lade Kommissionen varetage dem internt. De nye aktiviteter, som det påtænkes at uddelegere til organet, er i overensstemmelse med dets nuværende mandat og mission. De udgør også en fortsættelse af dets nuværende aktiviteter, f.eks. projekter under den europæiske volontørtjeneste, som det har fået uddelegeret gennem programmet Erasmus+, der er oprettet ved Europa-Parlamentets og Rådets forordning (EU) nr. 1288/2013 (3). Derudover vil interessenter i forbindelse med det europæiske solidaritetskorps drage fordel af organets indhøstede erfaring med programforvaltning. Omvendt ville en ordning, hvor Kommissionen varetager forvaltningen internt, være forstyrrende, da de aktiviteter, som det påtænkes at uddelegere, aldrig er blevet forvaltet internt af de generaldirektorater, som organet hører ind under, og som ikke har kapacitet til at varetage dem internt.
(7)

Da bestemmelserne i artikel 281-294 i direktiv 2006/112/EF, som omhandler særordningen for små virksomheder, er under revision, er det muligt, at der træder et direktiv om ændring af disse bestemmelser i kraft, hvori der fastsættes en dato for medlemsstaterne til at anvende nationale bestemmelser, før undtagelsens gyldighedsperiode udløber den 31. december 2021. I dette tilfælde bør denne afgørelse ophøre med at finde anvendelse.
(5)

For at hindre unødvendige forstyrrelser i samhandelen i Unionen og for at undgå, at tredjelande indfører uberettigede handelshindringer, er det nødvendigt at identificere det område i Bulgarien, der er afgrænset som inficeret område i forbindelse med afrikansk svinepest, på EU-plan i samarbejde med denne medlemsstat.
2)

I bilag II foretages følgende ændringer: a) I afsnit A, punkt 1, tilføjes følgende led efter femte led: »— grøntsagsfrø, for så vidt angår arterne omhandlet i direktiv 2002/55/EF.« b) Afsnit B ændres således: i) I punkt 1, første afsnit, tilføjes følgende led efter femte led: »— grøntsagsfrø, for så vidt angår arterne omhandlet i direktiv 2002/55/EF.« ii) I punkt 2.1 indsættes følgende led efter tredje led: »— direktiv 2002/55/EF, bilag II«. iii) Punkt 2.2 affattes således: »2.2. For at kontrollere, om betingelserne i punkt 2.1 overholdes, skal der officielt eller under officielt tilsyn udtages prøver efter ISTA-reglerne, og prøvernes vægt skal have den vægt, der er foreskrevet efter disse metoder, idet der tages hensyn til vægten angivet i: — direktiv 66/401/EØF, bilag III, kolonne 3 og 4 — direktiv 66/402/EØF, bilag III, kolonne 3 og 4 — direktiv 2002/54/EF, bilag II, anden linje — direktiv 2002/55/EF, bilag III — direktiv 2002/57/EF, bilag III, kolonne 3 og 4.« iv) Punkt 2.3 affattes således: »2.3. Kontrollen udføres officielt eller under officielt tilsyn efter ISTA-reglerne.« v) Punkt 2.4 udgår. vi) Punkt 3.1, andet led, affattes således: »— en erklæring om, at der er foretaget prøvetagning og kontrol af frøet i overensstemmelse med gængse internationale metoder: »Prøvetagning og analyse foretaget efter bestemmelserne i ISTA's internationale regler for frøkontrol for så vidt angår internationale orange certifikater for frøpartier af … (ISTA-frøkontrolstationens navn eller medlemskode)««. vii) Punkt 4 affattes således: »4. Frøpartierne skal være ledsaget af et internationalt orange ISTA-certifikat for frøpartier med oplysningerne vedrørende betingelserne i punkt 2.«
(3)

Desuden er et antal delegerede retsakter, som fastlægger regler om indførsel til Unionen af fjerkræ eller andre fugle i fangenskab, for øjeblikket under udarbejdelse inden for rammerne af Europa-Parlamentets og Rådets forordning (EU) 2016/429 (3). Reglerne i disse delegerede retsakter vil afgøre, hvilken tilgang der skal anvendes vedrørende visse risici i forbindelse med sygdomme hos fjerkræ eller andre fugle i fangenskab, samt hvilke dyresundhedsmæssige garantier der er påkrævet i forbindelse med fugle, der holdes som selskabsdyr. Reglerne i disse delegerede retsakter vil også tage hensyn til anbefalingerne i den videnskabelige udtalelse om aviær influenza, som blev vedtaget af Den Europæiske Fødevaresikkerhedsautoritet (EFSA) den 14. september 2017 (4).